Baby現身金像獎速上熱搜 張嘉倪難堪處境曝光
2024年04月15日 13:01
東網電視
更多新聞短片
Angelababy尋晚(14日)高調出席香港金像獎頒獎禮,一口氣連換兩套靚裙現身,成佢「復出」後頭炮正武公開活動,更輕鬆提到今次只係留喺香港3日,跟住就要趕返內地湊阿仔「小海棉」。罕有露面嘅Baby終於正式見人,意味住佢獲「解封」正式復出,更為佢帶嚟「#Angelababy說小海綿只怕她」上熱搜,似乎外間態度頗為正面。
內地有娛樂博主分析,Baby依家出席金像獎,即係佢可以參加主流活動,但同被「19禁騷風波」影響嘅張嘉倪,到依家個社交網仍被禁言中,繼續被封殺。兩者差異在於Baby當初只係疑似去睇騷,張嘉倪就親自打卡入場,所以Baby先可以提前解封。不過仍有網友唔買帳:「所以事件就這麼輕描淡寫過去了?」亦有人寸Baby為復出,就狂講阿仔嚟「洗白」建好媽媽形象,但都有好多網友幫佢講好說話:「媽媽提孩子很正常」、「一直都是Angelababy帶小孩」。
不過今日(15日)Baby多年長駐做主持嘅內地綜藝節目《奔跑吧》第12季官宣,Baby再次冇影,未知佢幾時會正式現身內地市場呢。